Οι αξιολογήσεις των εκπαιδευτικών και η μαθησιακή επάρκεια παιδιών προσχολικής ηλικίας με δυσκολίες στο λόγο
Creators: name: Σουλάκη, Μάρθα Κωνσταντίνου
Publisher: name: Aristotle University of Thessaloniki
Year: 2020
Subjects: Μαθησιακή επάρκεια
Απόψεις νηπιαγωγών
Δυσκολίες λόγου
Δυσκολίες μάθησης
Learning competence
Kidergarten teachers' views
Speech difficulties
Difficulties of learning

description: Σκοπός της παρούσας εργασίας είναι να διερευνηθούν και να αξιολογηθούν ως προς την εγκυρότητά τους οι απόψεις των νηπιαγωγών για τις δυσκολίες λόγου σε παιδιά προσχολικής ηλικίας και τους παράγοντες με τους οποίους σχετίζονται οι δυσκολίες αυτές. Η αξιολόγηση των απόψεων γίνεται βάσει των αποτελεσμάτων των παιδιών προσχολικής ηλικίας με τη χρήση ψυχομετρικού εργαλείου μαθησιακής επάρκειας. Τα αποτελέσματα της έρευνας δίνουν ενδείξεις για τον βαθμό που οι νηπιαγωγοί μπορούν να αξιολογήσουν τις δυσκολίες λόγου. Η έρευνα διενεργήθηκε σε δύο φάσεις. Αρχικά, με τη χρήση ημιδομημένης συνέντευξης σε νηπιαγωγούς εντοπίζονται οι μαθητές που παρουσιάζουν δυσκολίες λόγου και καταγράφεται ο παράγοντας στον οποίο οφείλονται σύμφωνα με την άποψή τους. Οι παράγοντες αυτοί μπορεί να είναι η νοητική ανεπάρκεια, οι μαθησιακές δυσκολίες ή άλλοι λόγοι όπως η διγλωσσία και το μη υποστηρικτικό περιβάλλον. Στη συνέχεια, οι νηπιαγωγοί κλήθηκαν να απαντήσουν ένα ερωτηματολόγιο σχετικά με την πρόσληψη, την έκφραση και τη μορφοσυντακτική ολοκλήρωση για τους μαθητές αυτούς. Στη δεύτερη φάση της έρευνας εφαρμόστηκε το ψυχομετρικό εργαλείο Detroit P3 για την αξιολόγηση της μαθησιακής επάρκειας στους μαθητές προκειμένου να διαπιστωθεί η εγκυρότητα των απόψεων των νηπιαγωγών σε σχέση με την αιτία των δυσκολιών λόγου. Στην έρευνα πήραν μέρος 10 νηπιαγωγοί και 38 παιδιά εκ των οποίων τα 22 φοιτούσαν στα προνήπια και 16 στα νήπια. Οι κρίσεις των νηπιαγωγών αξιολογήθηκαν με βάση τα αποτελέσματα του Detroit που εφαρμόστηκε στους μαθητές. Τα αποτελέσματα έδειξαν ότι οι κρίσεις των νηπιαγωγών διαφέρουν σημαντικά μεταξύ των εργαλείων που χρησιμοποιήθηκαν (ημιδομημένη συνέντευξη και checklist). Η ακρίβεια των κρίσεων των εκπαιδευτικών επηρεάζεται από τη χρήση των αξιολογικών εργαλείων και εμφανίζεται αυξημένη με τη χρήση άμεσων κριτηρίων αξιολόγησης συγκεκριμένων τομέων, όπως τα checklists, ενώ όταν ερωτώνται για τη συνολική επίδοση, η ακρίβεια είναι μειωμένη. Τόσο σύμφωνα με τις γενικές όσο και με τις ειδικές κρίσεις οι νηπιαγωγοί κατάφεραν να αξιολογήσουν με επιτυχία πρώτα τους μαθητές με τυπική ανάπτυξη, στη συνέχεια τους μαθητές με νοητική ανεπάρκεια και τέλος τους μαθητές με μαθησιακές δυσκολίες.
description: The purpose of this research is to investigate and evaluate the validity of kindergarten teachers' judgments on language difficulties in preschoolers and the factors associated with these difficulties. The evaluation of the judgments was made with the use of a psychometric tool of learning aptitude. The results of the research indicate the extent to which kindergarten teachers can assess language difficulties. The research was conducted as follows: first, with the use of a semi-structured interview with kindergarten teachers, students with language difficulties were identified and the causes of their difficulties were recorded. These factors may include intellectual disabilities, learning disabilities or other reasons such as bilingualism. Kindergarten teachers were then asked to complete a checklist on children’s language reception, expression and syntax and grammar completion. Last the Detroit P3 was applied to assess students' learning aptitude in order to determine the accuracy of kindergarten teachers’ judgments. The research involved 10 kindergarten teachers and 38 children, 22 of whom were students in pre-school and 16 in infancy. The kindergarten teachers' judgments were evaluated based on the results of Detroit applied to the students. The results showed that kindergarten teachers' judgments differed significantly between the tools used (semi-structured interview and checklist). The accuracy of teachers' judgments is affected by the use of assessment tools and appears increased with the use specific criteria such as checklists, while when asked on the basis of their general view the accuracy is reduced. Kindergarten teachers managed to successfully perform according to the general and special crises judgment fistly the formal development, the mental insufficiency and last the learning difficulties.